
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 138 

3 Νοεμβρίου 2015 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 39 της 2-11-2015 

Συνυπογραφή από το Ελληνικό Δημόσιο των Σχεδίων 
Σύμβασης Παραχώρησης Αναβάθμισης, Συντήρησης, 
Διαχείρισης και Λειτουργίας περιφερειακών αερο¬ 
δρομίων Κρήτης, Ηπειρωτικής Ελλάδος και Ιονίου 
(Ομάδα Α) και Αιγαίου (Ομάδα Β). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α. της παραγράφου 2 του άρθρου 5 του Ν. 3986/2011 
«Επείγοντα Μέτρα Εφαρμογής Μεσοπρόθεσμου Πλαι¬ 
σίου Δημοσιονομικής Στρατηγικής 2012-2015» (ΑΊ52), 
όπως ισχύουν, 

β. των άρθρων 2 και 90 του Κώδικα Νομοθεσίας για την 
Κυβέρνηση και τα Κυβερνητικά όργανα (Π.δ. 63/2005, Α'98), 
γ. του κεφαλαίου Β' II του Ν. 3985/2011 «Μεσοπρόθεσμο 
Πλαίσιο Δημοσιονομικής Στρατηγικής 2011-2015» (Α' 151), 
δ. του Παραρτήματος IV «Πρόγραμμα Αποκρατικο¬ 
ποιήσεων» του Μνημονίου Οικονομικής και Χρηματοπι¬ 
στωτικής Πολιτικής του Μνημονίου Συνεννόησης μεταξύ 
της Ελληνικής Δημοκρατίας, της Ευρωπαϊκής Επιτροπής 
και της Τράπεζας της Ελλάδος, το οποίο κυρώθηκε με 
την παρ. 2 του άρθρου 1 του Ν. 4046/2012 «Εγκριση των 
Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της Ευ¬ 
ρωπαϊκής Επιτροπής και της Τ ράπεζας της Ελλάδος και 
άλλες επείγουσες διατάξεις για τη μείωση του δημοσίου 
χρέους και τη διάσωση της εθνικής οικονομίας» (Α' 28), 
ε. του Τμήματος II του Κεφαλαίου «Αποκρατικοποιήσεις» 
του Παραρτήματος I του Ν. 4093/2012 «Μεσοπρόθεσμο 
Πλαίσιο Δημοσιονομικής Στρατηγικής 2013-2016» (Α' 222), 
στ. της περ. 4.4 της Παραγράφου Γ του άρθρου 3 του 
Μέρους Β του Ν. 4336/2015 «Συνταξιοδοτικές διατάξεις - 
Κύρωση του Σχεδίου Σύμβασης Οικονομικής Ενίσχυ¬ 
σης από τον Ευρωπαϊκό Μηχανισμό Σταθερότητας και 
ρυθμίσεις για την υλοποίηση της Συμφωνίας Χρηματο¬ 
δότησης» (Α' 94), 


ζ. της 195/27.10.2011 (Β' 2501) απόφασης της Διυπουρ¬ 
γικής Επιτροπής Αναδιαρθρώσεων και Αποκρατικοποι¬ 
ήσεων με θέμα τη μεταφορά στην ανώνυμη εταιρεία 
«Ταμείο Αξιοποίησης Ιδιωτικής Περιουσίας του Δημο¬ 
σίου» περιουσιακών στοιχείων του Δημοσίου κατά τις 
διατάξεις του Ν. 3986/2011, 

η. του Κεφαλαίου Β' του Ν. 3913/2011 «Αναδιοργάνωση 
της Υπηρεσίας Πολιτικής Αεροπορίας και άλλες διατά¬ 
ξεις» (Α' 18). 

2. Τις από 4 Φεβρουάριου 2014 Προσκλήσεις της 
ΤΑΙΠΕΔ Α.Ε. στους προεπιλεγέντες επενδυτές για την 
Υποβολή Προσφορών για την παροχή υπηρεσιών σε 
σχέση με τη λειτουργία και συντήρηση των Περιφερει¬ 
ακών Αεροδρομίων της Ομάδας Α και Β του Ελληνικού 
Δημοσίου. 

3. Την από 25.11.2014 απόφαση του Δ.Σ. της ΤΑΙΠΕΔ Α.Ε. 
με την οποία ανακηρύχτηκε προτιμητέος επενδυτής η 
κοινοπραξία ΡΒΑΡΟΒΤ ΑΘ - 3ΕΕΝΤΕΕ ΙΜ 

4. Το γεγονός, ότι μετά την ανακήρυξη του προτιμη¬ 
τέου επενδυτή και προ της υπογραφής των Συμβάσεων 
Παραχώρησης, θα έχει προηγηθεί ο προβλεπόμενος 
στην παράγραφο 4 του άρθρου 9 του Ν. 3986/2011 προ- 
συμβατικός έλεγχος του Ελεγκτικού Συνεδρίου επί των 
Σχεδίων των Συμβάσεων Παραχώρησης. 

5. Την ανάγκη άμεσης έγκρισης των Σχεδίων Σύμ¬ 
βασης παραχώρησης για την Αναβάθμιση, Συντήρηση, 
Διαχείριση και Λειτουργία περιφερειακών αεροδρομίων 
Κρήτης, Ηπειρωτικής Ελλάδας και Ιονίου (Ομάδα Α) και 
Αιγαίου (Ομάδα Β). 

6. Την από 12.08.2015 εισήγηση του Δ.Σ. της ΤΑΙΠΕΔ Α.Ε. 

7. Το γεγονός ότι όρος για τη θέση των Συμβάσεων 
Παραχώρησης σε ισχύ αποτελεί η με νόμο κύρωσή τους 
από τη Βουλή των Ελλήνων. 

8. Το γεγονός ότι από την παρούσα Πράξη δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζει: 

1. Τη συνυπογραφή από το Ελληνικό Δημόσιο των 
Σχεδίων Σύμβασης Παραχώρησης για την Αναβάθμιση, 
Συντήρηση, Διαχείριση και Λειτουργία περιφερειακών 
αεροδρομίων Κρήτης, Ηπειρωτικής Ελλάδας και Ιονίου 
(Ομάδα Α) και Αιγαίου (Ομάδα Β) ως προς τα δικαιώματα 
και τις υποχρεώσεις που αναλαμβάνει το ίδιο σύμφωνα 
με τα προβλεπόμενα στις ανωτέρω συμβάσεις. 

2. Την παροχή εξουσιοδότησης στους Υπουργούς 
Εθνικής Αμυνας, Οικονομικών και Υποδομών, Μεταφο- 

ρών και Δικτύων για τη συνυπογραφή για λογαριασμό 
του Ελληνικού Δημοσίου των Συμβάσεων Παραχώρησης 
για την Αναβάθμιση, Συντήρηση, Διαχείριση και Λειτουρ¬ 
γία περιφερειακών αεροδρομίων Κρήτης, Ηπειρωτικής 
Ελλάδας και Ιονίου (Ομάδα Α) και Αιγαίου (Ομάδα Β), 
καθώς και τυχόν άλλων συμβάσεων τροποποιητικών, 
παρακολουθηματικών ή εκτελεστικών των ως άνω συμ¬ 
βάσεων παραχώρησης σύμφωνα με τα προαναφερόμενα 
στην παράγραφο 1. 


Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γενικός Γραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

